D'easchdn Joa nåchn Griag woa da Bruno Kreisky ois Diplomat fia Ésdaraich wida in Schwédn. Im 1951ga Joa is a dãn komplet nåch Ésdaraich zruk kema und is Beãmta im Kanzlaãmt woan, in da Åbdailung fia ausweatige Ãnglénghaidn (haid Aussnminisdearium). Da Bundesbresident Theodor Körner håd'n dãn zu eam ghoid und ois bolitischn Beråta ãngaschiad und eam zu saim Vize-Kabinetsdiarekda gmåcht. Im 1953ga Joa is a  dãn Schdådssekredea fia ausweatige Ãnglénghaidn woan und håd so fia d'SPÖ a bolitischs Ãmt iwanuma. Auf Beziaksébene woar a åwa schã said 1951 fia d'Boatai aktif und woa untam Franz Olah, dén a nu aus da Zaid foam Griag kend håd, Subkassia fu da SPÖ in Wean-Heanals.